Прычым, адпаведную ідэалагічную апрацоўку сяброў гэтых ваенізаваных суполак праводзяць святары Беларускага экзархату Рускай праваслаўнай царквы. Аўтары публікацый не выключаюць, што мэтай вайсковай падрыхтоўкі патэнцыйных баявікоў “рускага свету” на тэрыторыі Беларусі можа быць адпрацаваны ва ўкраінскім Данбасе сцэнар па дэстабілізацыі сітуацыі ў краіне з мэтай падаўлення магчымага супраціву прабеларускіх сілавікоў і наменклатуры.